Pašerkšnės tvenkinys
56°12′39″ š. pl. 22°11′9″ r. ilg.﻿ / ﻿56.21083°š. pl. 22.18583°r. ilg.﻿ / 56.21083; 22.18583 Pašerkšnės tvenkinys – tvenkinys Lietuvoje, Mažeikių rajone, 7 km į šiaurės rytus nuo Sedos. Sudarytas užtvenkus Šerkšnės upę (Ventos intakas) 32,6 km nuo jos žiočių. Tvenkinio ilgis iš pietų į šiaurę – 1,38 km, plotis – iki 0,26 km. Altitudė 86,4 m. Pietinė tvenkinio dalis užpelkėjusi, gausiai užžėlusi vandens augalija. Krantai neaukšti, apaugę pavieniais medžiais ir krūmais. Aplinkui plyti dirbami laukai. Vakarinėje pakrantėje įsikūręs Pašerkšnės kaimas, rytinėje – Skuodiškių kaimas. Pietinę tvenkinio dalį skersai kerta kelias  164  Mažeikiai–Plungė–Tauragė , ties rytine pakrante į jį įsijungia  2715  Skuodiškiai–Ketūnai–Plinkšės .